
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind aprobarea Raportului final întocmit de Comisia de selecţie, în vederea numirii noilor membri în Consiliul de Administraţie la Compania Locală de Termoficare „COLTERM” S.A. Timișoara, stabilirea criteriilor de integritate și indicatorilor cheie de performanță
Sectiunea a 2 - a 
Motivul emiterii proiectului de hotărâre
1. Descrierea situației actuale
Având în vedere art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
		În cazul societăţilor cărora li se aplică prevederile OUG nr. 109/2011,  procedura de selecţie se efectuează cu scopul de a asigura transparentizarea şi profesionalizarea consiliilor de administraţie, potrivit standardelor de guvernanţă corporativă a întreprinderilor publice. 
		Procedura de selecție a noilor membri din cadrul Consiliului de Administrație al Companiei Locale de Termoficare “COLTERM” S.A. Timișoara a fost demarată prin Hotărârea Consiliului Local al Municipiului Timișoara nr. 152/22.04.2021 și finalizată prin întocmirea Raportului final nr. SC2021-26092/17.09.2021, de către Comisia de selecție constituită prin Hotărârea Consiliului Local nr. 64/2021.
2.Schimbări preconizate și rezultate așteptate

		Luând în considerare specificul domeniului de activitate al Companiei Locale de Termoficare “COLTERM” S.A, se urmăreşte să se asigure o diversitate a competenţelor la nivelul consiliului de administraţie.
Potrivit art. 3 pct. 6 din OUG nr. 109/2011 autoritatea publică tutelară stabilește criterii de integritate pentru membrii consiliului de administraţie şi trebuie să asigure înscrierea acestora în contractele de mandate.
În conformitate cu art 11 alin. (3) , art. 14 alin. (1), art. 16 și art. 20 din normele metodologice pentru stabilirea indicatorilor de performanță financiari și nefinanciari prevăzute în Anexa nr. 2 din HG nr. 722/2016 „autoritățile publice tutelare pot stabili prin act administrativ indicatori de performanță suplimentari raportați la specificul și complexitatea activității întreprinderii publice.”
Structurile de guvernanţă corporativă din cadrul fiecărei autorităţi publice tutelare propun conducerii acesteia ceea ce consideră a fi indicatori financiari şi nefinanciari de performanţă potriviţi, în concordanţă cu interesele întreprinderii publice. Aceștia vor fi folosiţi ca bază de negociere pentru indicatorii de performanţă financiari şi nefinanciari rezultaţi din planul de administrare.
	
3.Concluzii
În concluzie, considerăm că este oportună iniţierea unui proiect de hotărâre pentru aprobarea Raportului pentru numirile finale, întocmit de către Comisia de selecţie, stabilirea criteriilor de integritate și  indicatorilor de performanță.

